CELEX: C2005/281/13
Language: lv
Date: 2005-11-12 00:00:00
Title: lieta C-325/05: Lūgums sniegt prejudiciālu nolēmumu — izteikts ar Verwaltungsgericht Darmstadt 2005. gada 17. augusta lēmumu lietā Ismail Derin pret Landkreis Darmstadt-Dieburg

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/7
            
         Lūgums sniegt prejudiciālu nolēmumu — izteikts ar Verwaltungsgericht Darmstadt 2005. gada 17. augusta lēmumu lietā Ismail Derin pret Landkreis Darmstadt-Dieburg
   (lieta C-325/05)
   (2005/C 281/13)
   tiesvedības valoda — vācu
   Eiropas Kopienu Tiesā izskatīšanai ir iesniegts Verwaltungsgericht Darmstadt (Darmštates Administratīvā tiesa, Vācija) lūgums sniegt prejudiciālu nolēmumu, kas izteikts ar 2005. gada 17. augusta lēmumu lietā Ismail Derin pret Landkreis Darmstadt-Dieburg un kas Tiesā reģistrēts 2005. gada 26. augustā.
   
      Verwaltungsgericht Darmstadt lūdz Tiesu lemt par šādiem jautājumiem:
   
               1.
            
            
               Vai Turcijas pilsonis, kurš ģimenes apvienošanās ceļā kā bērns ir pārcēlies pie saviem vecākiem, kas nodarbināti kā darba ņēmēji Vācijas Federatīvajā Republikā, zaudē savas uzturēšanās tiesības, kas izriet no 7. panta pirmā teikuma otrajā ievilkumā EEK un Turcijas Asociācijas padomes lēmumā Nr. 1/80 (turpmāk tekstā — “APL 1/80”) noteiktajām tiesībām pieteikties darbā arī tad, ja viņš pēc 21 gada vecuma sasniegšanas vairs nedzīvo kopā ar vecākiem un nesaņem no viņiem uzturu, izņemot gadījumus, kas paredzēti APL 1/80 14. pantā, un ja viņš atstājis uzņemošo dalībvalsti bez atbilstoša pamata uz ievērojamu laiku?
               Ja uz 1. jautājumu ir atbildēts apstiprinoši:
            
         
               2.
            
            
               Vai šim Turcijas pilsonim, neskatoties uz tiesiskā statusa zaudēšanu atbilstoši APL 1/80 7. panta pirmā teikuma otrajam ievilkumam, saglabājas īpaša aizsardzība pret izraidīšanu saskaņā ar APL 1/80 14. punktu, ja viņš pēc ģimenes savienības ar vecākiem izbeigšanas ir bijis neregulāri nepatstāvīgi nodarbināts, neprasot, pamatojoties uz darba ņēmēja statusu, pastāvīgu tiesisko statusu saskaņā ar APL 1/80 6. panta 1. punktu un vairākus gadus strādāja tikai kā pašnodarbinātais?